Святы Айцец заўважыў, што Пасхальны Трыдуум, які пачынаецца Імшой Вячэры Пана ў Вялікі Чацвер і завяршаецца Нешпарамі Нядзелі Уваскрасення Пана, хрысціяне пакліканы перажываць як “матрыцу” ўсяго асабістага і супольнаснага жыцця. “Святы не заканчваюцца на пасхальным кулічы, яйках і святкаванні. Гэта ўсё цудоўна, паколькі гаворка ідзе пра сямейнае свята, але ўсё не завяршаецца на гэтым. Тут пачынаецца шлях да місіі, да абвяшчэння таго, што Хрыстос уваскрос. Гэтае абвяшчэнне, да якога вядзе Трыдуум, рыхтуючы нас да яго прыняцця, з’яўляецца цэнтрам нашай веры і нашай надзеі, сутнасцю, керыгмай, што пастаянна евангелізуе Касцёл, які сам пакліканы евангелізаваць”, — сказаў Пантыфік.